Ghee Hin Kongsi

Ghee Hin Kongsi () er et kinesisk hemmelig selskap i Singapore og Malaya, opprettet i 1820. Ghee Hin betyr «rettferdighetens komme». Ghee Hin-selskapet lå ofte i feide med det hakka-dominerte Hai San-selskapet.

Ghee Hin var opprinnelig dominert av kantonesere, men fra om lag 1860 var flertallet av medlemmene hokkien. Teochewkinesere, hainanesere, hakkaer og fuzhounsere danner mindre innslag.

Ghee Hin ble beryktet for sine angrep på  katolske hankinesere i 1850 (da de drepte over 500 av dem), og på deres angrep på Singapores postkontorer i  1876 fordi de mislikte deres nye og dessuten dyrere monopol på post- og pengeforsendelser til Kina. Kolonimyndighetene kjempet en lang kamp mot selskapet, og brøt i det alt vesentlige dets makt etter 1890.

Både Ghee Hin og Hai San var involvert i borgerkrigen i Perak på 1800-tallet.

Litteratur
Irene Lim: Secret societies in Singapore, National Heritage Board, Singapore History Museum, Singapore, 1999 ISBN 981-3018-79-8

Eksterne lenker
Ghee Hin — Encyclopædia Britannica 
Hakka secret society in Malaya - Hai San
Chinatown and ‘Secret Societies’

Kategori:Kinesiske hemmelige selskaper
Kategori:Singapores historie
Kategori:Malaysias historie